افغانستان میں سیکورٹی فورسز کی فضائی کارروائیوں میں وہابی دہشت گرد ہلاک

افغانستان میں سیکورٹی فورسز کی فضائی کارروائیوں اور جھڑپوں کے دوران ۴ طالبان کمانڈروں سمیت ۹۳ وہابی دہشت گرد ہلاک اور ۷۹ زخمی ہوگئے ہیں۔

خبر کا کوڈ: ۴۲۷۱۹۲

تاریخ: ۳۰ خرداد ۲۰۱۷ - ۱۷:۰۶

رسا نیوز ایجنسی کی رپورٹ کے مطابق افغانستان میں  سکیورٹی فورسز کی فضائی کارروائیوں اور جھڑپوں کے دوران 4 طالبان کمانڈروں سمیت 93 وہابی دہشت گرد ہلاک اور 79 زخمی ہوگئے ہیں۔

موصولہ رپورٹ کے مطابق اس کاروائی میں دہشت گردوں کے 8 موٹر سائیکل اور 5 ٹھکانے بھی تباہ کردیے گئے ہیں ۔

اطلاعات کے مطابق جنوبی صوبہ ہلمند میں فضائی کارروائی میں 4 طالبان کمانڈروں سمیت45 طالبان دہشت گرد  ہلاک اور 29 زخمی ہوگئے۔

ادھر وزرات دفاع کے حکام کے مطابق کارروائی گزشتہ 24 گھنٹوں کے دوران لشکر گاہ شہر میں کی گئی ۔صوبہ فراہ کے ضلع بالا بولک میں افغان سکیورٹی فورسز اور شدت پسندوں کے درمیان جھڑپوں میں 45 طالبان دہشت گرد ہلاک اور 50 دیگر زخمی ہوگئےہیں۔

فوجی کمانڈر عبدالجلال جلال کا کہنا ہے کہ ضلع بالا بولک میں شدت پسندوں کیخلاف آپریشن کیاگیا تھا۔

اس دوران 2 افغان فوجی بھی ہلاک اور7 دیگر زخمی ہوگئے جبکہ افغان اسپیشل فورسز نے مشرقی صوبہ ننگرہار میں داعش کے خلاف ایک آپریشن کے دوران 3 شدت پسندوں کو ہلاک کردیا۔ آپریشن ضلع کھیوا میں کیا گیا۔/۹۸۹/ف۹۴۰/